Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknologia ni machimbuko katika nyanja za mitandao na vipakatalishi ambavyo vimeenea na kutumika kwa kiasi kikubwa sana na waja. Teknolojia imeifikisha dunia kiwango cha daraja la juu mno. Mambo mengi yameimarika kwa sababu ya sekta hii ya teknolojia ikiwemo usafiri, mawasiliano, uvumbuzi, sekta ya kilimo, usalama matibabu na pia sekta ya elimu. 
Katika sekta ya elimu, tecknolojia imeimarisha na kuharibu mambo mengi katika shule za sekondari. Teknologia imeimarisha mambo kama uvumbuzi wa masomo ya vipakatalishi ambavyo wanafunzi wanajifunza jinsi ya kukabili mambo mitandaoni. Wanafunzi hawa hujikita katika kujua zaidi nini kazi ya mitandao na lipi wanaweza kusoma kwa kuitumia. 
Wanapata urahisi wa kupata maelezo katika masomo wanayosoma. Mitandao huwapa fursa ya kudurusu na kutafuta kila chembe ya habari wasiyoijua. Wanajifunza kupanua maelezo ya mambo wanayofundishwa na walimu wao. Wao hupata majibu ya maswali ambayo mwalimu ameshidwa kueleza. 
Walimu nao hupata fursa ya kuwafundisha wanafunzi wao kwa urahisi na kumaliza mipangilio ya ratiba kwa wakati mwafaka. Hii hupelekea wao kumaliza kusoma mapema na kuanza kufanya marudio. Hii huendeleza na kuimarisha matokeo ya wanafunzi. Vilevile walimu wanaweza kuwafunza wanafunzi kutumia picha na maneno ambayo humfanya mwanafunzi asiweze kusahau haraka. 

Mbali na teknologia kuleta mafanikio kwa wanafunzi, kuelewa , kupata maelezo zaidi, kurahisisha kazi ya mwalimu na kadhalika, teknologia ina madhara makubwa kwa sekta ya elimu hasaa shule za sekondari. Hatari zimekithiri na walimu wameanza kuwa na taharuki. 

Wanafunzi wa shule za sekondari wanatumia teknolojia hasaa mitandao vibaya mno. Wanajiingiza katika maongezi ghasi yasiyopendeza. Badala ya kusoma wanajadili mambo kama umalaya, ponografia , wizi, unyakuzi wa mabwana na bibi na kadhalika. Wanafunzi wanakesha hadi saa kumi usiku wakidai wanasoma kumbe wanaangalia uchafu. Akili inaathirika na matendo aliyoyatazama na hata pia anaweza kutaka kufanya alichokiona. 

Wizi pia unaweza kuathiri wanafunzi wa sekondari kwa kuwa wanaweza kujiingiza kwenye makundi ya wezi na majangili katika mitandao. Wanaweza kufundishwa wizi kwa kutumia tarakilishi na mitandao. Hapa wanajifunza jinsi ya kuiba pesa kwenye maduka na banki kuu nchini. 

Madhara haya huchangia kwa wanafunzi wa sekondari kuwa wajeuri sana na kuwa ni vigumu kuwarudi. Wengi wao huwa hawasikilizi wazazi wao na hata wanaweza kuamua kuacha shule. Mara ngingi unaweza kuwaona wakitukana walimu wao. 

Wakiwa nyumbani, hawasaidii katika kazi za nyumbani bali wako mitandaoni. Tabia mbovu na  zisizoeleweka zinaongoza katika maisha yao. Wanajikuta kushindwa kujizuia kuachana na mambo haya. Pia wanakuza tabia mbaya kama umalaya unaohatarisha maisha yao na hata wanaweza kushikwa na magonjwa hatari kama ukimwi.